1962 m. JAV orlaivių žymenų sistema
1962 m. rugsėjo 18 d. JAV Gynybos departamentas įvedė vieningą JAV Ginkluotųjų pajėgų orlaivių žymenų sistemą. Iki tol kiekviena ginkluotųjų pajėgų šaka naudojo savo nomenklatūrą. Naujoji sistema buvo pagrįsta JAV Karinių oro pajėgų 1948-1962 m. naudota sistema. Po 1962 m. žymenų sistema buvo tobulinama. Nuo 1997 m. naudojama patikslinta sistema. Beveik visiems JAV Karinių oro pajėgų (USAF), Karinio jūrų laivyno (USN), Pakrančių apsaugos (USCG), Jūros pėstininkų korpuso (USMC), Armijos orlaiviams žymenys priskirti pagal šią sistemą. Eksperimentiniai orlaiviai, naudojami gamintojų ar NASA, dažniausiai irgi turi šios sistemos žymenis.